**1. Podčrtano besedo v izgovoru poudari.**

Sosedov Tine se nič več ne uči. - Sosedov Tine se nič več ne uči.

V trgovini sem kupila kruh. - V trgovini sem kupila kruh.

Preberi roman. – Preberi roman.

Mojca se je vpisala na medicino. - Mojca se je vpisala na medicino.

Učitelj z njenim znanjem ni bil zadovoljen. - Učitelj z njenim znanjem ni bil zadovoljen.

**2. Katere besede so poudarjene? Podčrtaj jih.**

Spet gredo –

in spet bo prazno nebo

in še bolj tiho moje drevo

in še bolj, kot je že

mrtvo srce.

 (I. Minatti, Lastovke)

**3. Določi vrsto intonacije.**

|  |  |
| --- | --- |
|  | Vrsta intonacije |
| Kaj si izvedela? Marko in Teja se učita kemijo. Prosim! Si že napisal pismo prijatelju? Kdo vas je iskal? Jutri gremo v gledališče. Na športnem dnevu nas je zeblo. Kje si to prebrala? Joj! Kaaaaaj? Počitnice! Juhuhu! Sta se že pogovorila, kaj bosta naredila za referat? |  |

**4. Pripiši končna ločila, povedi glasno preberi ter določi vrsto intonacije.**

|  |  |
| --- | --- |
|  | Vrsta intonacije |
| Lahko ponovišKoga si srečala, ko si se potepala po mestuNe vem, kaj mislišBom že prišlaUtihniKomu si to poslalaje to res ali so le tvoje izmišljotinePridi že domov |  |

**5. Besedilo glasno preberi in zaznamuj premore.**

"Ta je tudi pač že pogledal na ono stran! Ali veš, kaj se mu je pripetilo, ko je bil še otrok? Bil je nekoč sam doma, v veliki izbi, in pozen mrak je že bil; domači so bili šli nekam na svatbo zijala prodajat. Otrok se je stisnil v kot in je gledal, kako se plazi noč po prstih zmerom bliže proti njemu. Tedaj se spomni nanj sosed, stric Šimen, ter ugane koj prav posebno burko. Poišče votlo bučo ji napravi oči in usta ter pritrdi vanjo prižgano svečo. To bučo si postavi na glavo, nato si ogrne še dolgo belo rjuho in ták se napoti v vežo. Prav tiho, prav počasi odpira duri, odpre jih na stežaj, stoji na pragu visok in strašen in ne reče nobene besede. Kakor je bil prišel, tako odide, prav tiho in počasi zapre duri za seboj. Nato ugasne zunaj svečo, vrže bučo in rjuho stran ter se povrne v izbo ves vesel in glasen. *(I. Cankar, Strah*)

**6. Preberi besedilo različno hitro na posameznih mestih.**

Bogat človek se je odločil za safari v Afriki. S sabo je vzel za družbo svojega zvestega psa. Nekegadne je pes veselo skakal za metulji, malo za tem pa odkril, da se je izgubil. Malo je iskal pot nazaj, ko je opazil, da se mu hitro približuje leopard, z očitnim namenom, imeti ga za malico. Pes je pomislil:
"O fant, zdaj sem pa pečen!" Pa je opazil v bližini ležati na tleh nekakšne kosti in se takoj spravil eno glodat tako, da je bil s hrbtom obrnjen proti približajoči se "mački". Ravno ko se je leopard pripravljal za skok, je pes na glas izjavil:
"Fant, tale leopard je bil pa zelo slasten. Prav zanima me, če je še kakšen v bližini!"

Ko je leopard to slišal, ga je kar spreletelo, takoj je odnehal in se splazil v grmovje.

 "Uh," je rekel leopard, "to je bilo pa tesno. Ta pes bi me skoraj dobil!"

Medtem je opica, ki je ves prizor gledala z bližnjega drevesa, ugotovila, da bi lahko svojo informacijo dobro zamenjala za leopardovo zaščito. Pa je šla za njim. Pes, ki jo je videl, kako hitro teče za leopardom, si je kar mislil, kaj ima za bregom.

Opica je kmalu dohitela leoparda, mu vse lepo razložila ter sklenila z njim pogodbo o zaščiti. Maček je bil skrajno besen, da se je dal tako prevarati, zato je rekel: "Poslušaj, opica! Sedi na moj hrbet in glej, kaj se bo zgodil onemu prevarantskemu štirinožcu!"

Pes je opazil, da se leopard vrača z opico na hrbtu in pomislil: "Kaj pa zdaj?" Ampak namesto da bi zbežal, je sedel s hrbtom proti napadalcema, ter se delal, kot da ju ne vidi. Ko pa sta prišla dovolj blizu, da sta ga lahko slišala, je pes rekel:
"Kje pa je zdaj ta opica? Sploh jim ne moreš več zaupati. Pred pol ure sem jo poslal, naj mi privede še enega leoparda, pa je še do zdaj ni nazaj!!"

**7. Preberi besedilo z različnim registrom.**

Šli sta dalje, hodniki so bili temni in samotni. Prišli sta mimo visokega okna, ki je bilo zagrnjeno samo napol z belim zagrinjalom. Pred oknom je bila nizka klopica; mati je pokleknila, Malči je pogledala skozi okno v polumrak. Iz polumraka so se zasvetile najprej široke bele perotnice na glavi usmiljenke, ki je sedela prav blizu okna pred harmonijem. Glava je klonila, obraz je bil kakor iz mramorja, tudi ustnice so bile čisto bele, bolj bele kakor svetlo platno perotnic. Oči so bile polzaprte, mirne kakor ves obraz in kakor polumrak tam doli. Roka se je dotaknila tipke, in samoten glas, kakor iz daljne daljave, se je zazibal v zraku, padal je polagoma, izgubil se tja dol v temò. Iz teme se je svetlikala luč; visoko dol od stropa je visela na srebrnih verižicah srebrna svetilka, razsvetljevala je veliko podobo Matere božje, ki je segala od stropa do oltarja. Mati božja, v dolgem, sinjem, z zlatimi zvezdami posutem plašču je stala na zemlji, bleščeča bela noga je gledala izpod zlatoobrobljenega plašča. Noga pa je počivala na ploščati glavi velike zelene kače, ki se je vila okoli zemlje, objemala jo trikrat v strašnem in gnusnem kolobarju. (*I. Cankar, Hiša Marije Pomočnice*)

**8. Bodi pozoren/-na na govorjenje svojih sošolcev/sošolk in barvo njihovega glasu v različnih situacijah**: strah pred spraševanjem, testi; prehlad; žalost; jeza; veselje …